జరీనా వహాబ్

జరీనా వహాబ్ ఒక భారతీయ నటి. ఈమె 1970వ దశకంలో పలు సినిమాలలో ప్రధాన పాత్రలు ధరించింది. ఈమె హిందీ, తెలుగు, కన్నడ, తమిళ, మలయాళ భాషల చలనచిత్రాలలో నటించింది.

ప్రారంభ జీవితం
జరీనా వహాబ్ విశాఖపట్టణంలోని ఒక ముస్లిం కుటుంబంలో జన్మించింది. ఈమెకు మాతృభాష తెలుగు తో పాటు ఉర్దూ, హిందీ,  ఇంగ్లీషు భాషలలో ప్రావీణ్యం ఉంది. ఈమె పూణేలోని ఫిల్మ్ అండ్ టెలివిజన్ ఇన్‌స్టిట్యూట్ ఆఫ్ ఇండియా(FTII)లో శిక్షణ పొందింది. ఈమెకు ముగ్గురు సోదరీమణులు ఒక సోదరుడు ఉన్నారు.

వృత్తి
ఈమె సినిమాలకు పనికిరాదని సినిమా నిర్మాత రాజ్ కపూర్ తిరస్కరించగా ఈమె పట్టుదలతో తన ఆహార్యంపై దృష్టిపెట్టి మెరుగులు దిద్దుకుని సినిమా పార్టీలకు, కార్యక్రమాలకు హాజరయ్యింది. దానితో ఈమె పలువురి దృష్టిలో పడి సినిమా అవకాశాలు దక్కించుకుంది. ఈమె సాధారణంగా మధ్యతరగతి పాత్రలలో నటించేది. ఈమె 1976లో విడుదలైన "చిత్ చోర్" సినిమాలో నటించింది. ఇదే కాకుండా అమోల్ పాలేకర్ నటించిన "అగర్", రాజ్ బబ్బర్‌తో "జజ్‌బాత్", అరుణ్ గోవిల్‌తో "సావన్ కో ఆనే దో" విక్రంతో "రయీస్ జాదా" మొదలైన సినిమాలలో నటించింది. 1977లో విడుదలైన "ఘరండా" చిత్రంలో నటనకు ఈమె ఫిలింఫేర్ ఉత్తమ నటి పురస్కారానికి నామినేట్ అయ్యింది.1st Filmfare Awards 1953 . Deep750.googlepages.com. Retrieved on 2012-09-29.  ఈమె హిందీ సినిమాలలోనే కాక మళయాల, తెలుగు, తమిళ, కన్నడ చిత్రాలలో కూడా నటించింది.
ఈమె మళయాల చిత్రం క్యాలెండర్ (2009)తో నటిగా పునః ప్రవేశం చేసింది. "మై నేమ్ ఈజ్ ఖాన్" చిత్రంలో షారూఖ్ ఖాన్ తల్లి పాత్రలో దర్శనమిచ్చింది.Another Addition to the Cast of My Name Is Khan 

జరీనా వహాబ్ ప్రస్తుతం హిందీ టెలివిజన్ సీరియళ్లలో వయసు మళ్లిన పాత్రలలో నటిస్తున్నది.The Sunday Tribune – Spectrum – Television. Tribuneindia.com (2004-02-08). Retrieved on 2012-09-29.

వ్యక్తిగత జీవితం
జరీనా సినీనటుడు ఆదిత్య పంచోలిని "కళంక్ కా టీకా" అనే సినిమా సెట్లో కలుసుకుంది.The Tribune, Chandigarh, India – Chandigarh Stories. Tribuneindia.com (2003-10-30). Retrieved on 2012-09-29. పంచోలి ఈమె కన్నా 6 సంవత్సరాలు పిన్నవయస్కుడు. 1986లో వీరిద్దరూ వివాహం చేసుకున్నారు. వీరికి సన అనే కూతురు, సురజ్ అనే కొడుకు కలిగారు.Adityas rishta with Kangana . Entertainment.oneindia.in (2006-05-03). Retrieved on 2012-09-29.DNA – After Hrs – ‘I have a short memory for bad things’ – Daily News & Analysis. Dnaindia.com (2006-07-03). Retrieved on 2012-09-29. వీరి సంతానం ఇరువురూ నటీనటులే.

నట జీవితం
ఈమె సుమారు 60 హిందీ సినిమాలలో నటించింది. ఈమె నటించిన తెలుగు సినిమాల జాబితా:
 సంవత్సరం  సినిమా పేరు  పాత్ర  1975  గాజుల కిష్టయ్య   1978  అమర ప్రేమ   జయమాల  1980  హేమాహేమీలు   2010   రక్త చరిత్ర || జయలక్ష్మి
|-
|2013|| విశ్వరూపం || సైకియాట్రిస్ట్
|-
|2021|| విరాట పర్వం || 
|-
|2022|| దసరా''  

టెలివిజన్
ఈమె అనేక టెలివిజన్ సీరియళ్లలో నటించింది. వాటిలో "క్యోంకి సాస్ భీ కభీ బహూ థీ", "మధుబాల ఏక్ ఇష్క్ ఏక్ జునూన్", "ఏక్ కిరణ్ రోష్నీ కీ","ఎఫ్.ఐ.ఆర్.", "మేరీ ఆవాజ్ హీ పెహచాన్ హై" మొదలైన ప్రజాబాహుళ్యమైన సీరియళ్లు ఉన్నాయి.

అవార్డులు, నామినేషన్లు
 2011 "మై నేమ్‌ ఈజ్ ఖాన్" చిత్రంలోని పాత్రకు గ్లోబల్ ఇండియన్ ఫిలిం అండ్ టెలివిజన్ వారి ఉత్తమ సహాయ పాత్ర పురస్కారం.
 2011 "రక్త చరిత్ర" స్క్రీన్ అవార్డుకు ఉత్తమ సహాయనటి కేటగరీలో నామినేషన్
 2011 "మై నేమ్‌ ఈజ్ ఖాన్", "రక్త చరిత్ర" సినిమాలలోని నటనకు స్టార్ డస్ట్ అవార్డుకు ఉత్తమ సహాయనటి కేటగరీలో నామినేషన్
 1977 "ఘరోండ" చిత్రంలో నటనకు ఫిలింఫేర్ అవార్డుకు ఉత్తమ నటి కేటగరీలో నామినేషన్

మూలాలు

బయటి లింకులు

వర్గం:భారతీయ టెలివిజన్ నటీమణులు
వర్గం:భారతీయ ముస్లింలు
వర్గం:భారతీయ నటీమణులు
వర్గం:తెలుగువారు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:1959 జననాలు